बेहतर कदम है योजना बनाओ अभियान
योजनाबनाओ अभियान आगामी वित्तीय वर्ष (16-17) कार्यक्रम की सफलता को लेकर प्रखंड विकास कार्यालय नारायणपुर स्थित पंचायत मंडप में एक दिवसीय कार्यशाला का आयोजन किया गया। दीप प्रज्ज्वलन के साथ जामताड़ा विधायक इरफान अंसारी ने शुभारंभ किया। उन्होंने कहा यह अच्छा कार्यक्रम है। कार्यक्रम तो कई बनते हैं पर उसके कार्यान्वयन की आवश्यकता है। कहा गांव के विकास के लिए इसके शत-प्रतिशत सफलता की जरूरत है। योजना चयन कार्यक्रम पूरी तरह विकास से जुड़ी योजना है। इसमें ग्राम स्तर से योजना का चयन होगा। ग्रामीणों के माध्यम से योजना का चयन किए जाने से गांवों में सही योजना का चयन हो पाएगा।
जहां विकास का पैमाना शून्य है वहां से होगा कार्य शुरू
इसमेंउस स्थान से काम करना है जहां विकास शून्य है। इससे विकास हो पाएगा। विधायक ने कहा कि वे लोगों की सेवा के लिए 24 घंटे तैयार रहते हैं जहां भी उनकी जरूरत हो वे विकास से पीछे नहीं हटते हैं। उन्होंने कहा कि नारायणपुर में बिजली की समस्या थी जिसका उन्होंने समाधान किया। आज भी शाम को ग्रामीण इलाके के लोगों को बिजली नहीं मिल पा रही है। इसके लिए भी वे पूरा प्रयास कर रहे हैं कि शाम को भी गांवों में बिजली मिले। जल्द ही इस समस्या का निराकरण हो जाएगा।
जानकारी देेते प्रतिनिधि।
कार्यशाला का उद्घाटन करते विधायक।
कुंडहित | कुंडहित विकास भवन में आईपीपीई-दो के तहत गांवों में योजना बनाओ अभियान पर कार्यशाला का आयोजन किया गया। इसकी अध्यक्षता विधायक प्रतिनिधि जयश्वेर मुर्मू ने की। कार्यशाला में पंचायत सचिवों को बताया गया कि वित्तीय वर्ष 2016-17 के लिए योजनाओं का चयन किया जाना है जो 14वां वित्त आयोग से बनेगा। राज्य रिसोर्स टीम के प्रशिक्षक कुद्द्श अंसारी तथा अर्चना शर्मा ने कहा कि गांव में छोटी-छोटी योजनाओं को लेना है जैसे सिंचाई के लिए कूप, तालाब का निर्माण। फलदार पौधारोपण, भूमि समतलीकरण, सड़क किनारे पौधा रोपण सहित 29 प्रकार की योजनाओं को लेने को कहा गया। कहा कि मजदूरों को कार्य के लिए उनके पलायन को रोकने के लिए ये योजनाएं चलाई जाएगी। मौके पर बीपीओ वाणीव्रत मित्रा, चमेली टुडु सहित पंचायत सचिवों ने भाग लिया।
hin_Deva hin_Deva hin_Deva hin_Deva hin_Deva hin_Deva hin_Deva